cyanic-selkie/wikianc huggingface dataset:
Η επιστροφή (τηλεοπτική σειρά)
Διανομή
Κατηγορία:Τηλεοπτικές σειρές ΑΝΤ1 Κατηγορία:Ελληνικές σαπουνόπερες
Διάδρομος BosWash
Συνολικά ο διάδρομος καλύπτει μόλις το 2% της έκτασης των ΗΠΑ, στεγάζει όμως 55.000.000 ανθρώπους και παράγει το 1/5 του ΑΕΠ της χώρας. Εάν ήταν ξεχωριστό κράτος, θα είχε περίπου το μέγεθος της Λευκορωσίας, τον πληθυσμό της Ιταλίας και θα ήταν η 4η μεγαλύτερη οικονομία του πλανήτη. Μάλιστα οι εκτιμήσεις κάνουν λόγο για ακόμα δεκαοχτώ εκατομμύρια κατοίκους που θα προστεθούν στην επόμενη εικοσαετία.
Μαρία των Βουρβόνων
Το 1330 παντρεύτηκε πρώτα στη Λευκωσία τον Γκυ των Λουζινιάν διάδοχο του Βασιλείου της Κύπρου γιο του Ούγου Δ΄. Με τον Γκυ απέκτησε ένα γιο, που τον ονόμασε Ούγο. Ο Γκυ πέθανε το 1343, πριν από τον πατέρα του. Έτσι όταν το 1359 πέθανε ο πατέρας του Γκυ, δημιουργήθηκε θέμα διαδοχής ανάμεσα στον γιο της Μαρίας, νόμιμο κληρονόμο του Στέμματος της Κύπρου και τον Πέτρο τον Α΄, νεότερο αδελφό του άντρα της.
Τύμβος Μέισοου
300px|right|thumb|Η είσοδος του τύμβου Ο Τύμβος Μέισοου (Maeshowe) ή Μέις Χάου (Maes Howe) είναι ένας νεολιθικός τύμβος που βρίσκεται στο νησί Μέινλαντ του συμπλέγματος των Ορκάδων νήσων της Σκωτίας. Ο τύμβος του Μέισοου αποτελείται από τους νεκρικούς θαλάμους, οι οποίοι είναι χαρακτηριστικοί των νεολιθικών θαλαμωτών τύμβων, και το ταφικό πέρασμα που επιτρέπει την πρόσβαση σε αυτόν, ενώ είναι καλυμμένα από 30 τόνους ψαμμίτη. Ο τύμβος του Μέισοου έχει δώσει το όνομά του σε αυτό τον τύπο θαλαμωτού τύμβου, ο οποίος δεν φέρει καμία ομοιότητα με οποιονδήποτε άλλο γνωστό σχέδιο θαλαμωτού τύμβου, τόσο στις Ορκάδες όσο και αλλού, ενώ είναι και ένας από τους μεγαλύτερους τάφους των Ορκάδων. Τα μνημεία γύρω από το Μέισοου, συμπεριλαμβανομένου και του Σκάρα Μπρε αποτελούν την Καρδιά των Νεολιθικών Ορκάδων και ανακηρύχθηκαν από την UNESCO ως Μνημεία Παγκόσμιας Κληρονομιάς το 1999.
Δαχτυλίδι του Ψαρά
Περιγραφή
Από την πρώτη χιλιετία, το δαχτυλίδι αυτό καταδεικνύει την πίστη του επισκόπου ο οποίος το φέρει. Σύμφωνα με ένα τελετουργικό θεσμοθετημένο από τον 13ο αιώνα, το δαχτυλίδι αυτό αποτελεί προσωπική σφραγίδα του Πάπα, χρησιμοποιούμενη για την σφράγιση των βρεβίων και των εγκυκλίων, σε αντίθεση με την μολύβδινη βούλα, την επίσημη και τελετουργική σφραγίδα του. Προ του 1600, το αποτύπωμα του συγκεκριμένου σφραγιστικού δαχτυλιδιού τοποθετείτο στο κάτω μέρος του βρεβίου, ενώ, στην συνέχεια, τοποθετείτο στο πίσω μέρος της πράξης.
Φερνάντο Ιέρο
Ο Φερνάντο Ρουίς Ιέρο (26 Μαρτίου 1968-) (ισπανικά: Fernando Ruiz Hierro) είναι Ισπανός πρώην ποδοσφαιριστής που αγωνιζόταν ως κεντρικός αμυντικός. Θεωρείται ένας από τους καλύτερους Ισπανούς κεντρικούς αμυντικούς όλων των εποχών. Ένα αξιοσημείωτο χαρακτηριστικό του είναι η δεινότητα της επίτευξης τερμάτων, λόγω της θέσης που αγωνιζόταν. Με το πέρας της καριέρας του ασχολείται με τον σχολιασμό αγώνων και άλλων αθλητικών γεγονότων.
Ρεαλ Μαδρίτης
Στη Ρεάλ Μαδρίτης ο Ιέρο εντάχθηκε το 1989. Στην πρώτη κιόλας χρονιά, αν και αμυντικός, πέτυχε 7 γκολ και καθιερώθηκε στη βασική της εντεκάδα. Η δυνατότητα του στο σκοράρισμα, παρά τη θέση του, συνεχίστηκε και στα επόμενα 3 χρόνια πέτυχε 44 γκολ. Με παρτενέρ τον Μάνουελ Σάντσις γίνανε ένα από τα αποτελεσματικότερα αμυντικά «ζευγάρια» στην Ευρώπη, καθώς στο πλευρό του ο Ιέρο σήκωσε 3 φορές το Τσάμπιονς Λιγκ, σε 6 χρόνια, αλλά και 5 πρωταθλήματα Ισπανίας.
Γελοιογραφία
Ιστορία
Στα ερυθρόμορφα αγγεία της Μεγάλης Ελλάδος (Νότια Ιταλία) τα καλούμενα «φλυακογραφίες» ήταν παραστάσεις από κωμικά λαϊκά δράματα τα οποία ειδικά στον Τάραντα λέγονταν «φλύακες». Σε αυτά παρωδούνταν μύθοι θεών και Ομηρικών επεισοδίων. Γνωστός εκεί ως γελοιογράφος ήταν και ο ζωγράφος Ασστέας.
Κατά τον 16ο αιώνα με την διάδοση της τυπογραφίας συντελείται και η ανάπτυξη της γελοιογραφίας με θέματα από τον καθημερινό βίο. Παρότι τότε η κοινωνική και πολιτική ζωή παρείχαν άφθονο υλικό τα Μοναρχικά καθεστώτα καταδίωκαν κάθε σάτιρα κατά των ισχυρών και των καθεστώτων έστω και αν εύρισκαν διέξοδο δι΄ αυτής στη σάτιρα των αντιπάλων. Έτσι η γελοιογραφία άρχισε να αναπτύσσεται επί Λουδοβίκου ΙΔ' στη Γαλλία, Αγγλία και λοιπή Ευρώπη μέχρι τη Γαλλική Επανάσταση (1789) όπου και έφθασε στη μεγαλύτερη ακμή της γενόμενη πλέον και προπαγανδιστικό μέσον με ιδιαίτερες εκδόσεις γελοιογραφικών περιοδικών. Τέτοιο ήταν και το γαλλικό Σαριβαρί (Le Charivari) που ιδρύθηκε το 1832 που δημοσίευσαν περίφημες γελοιογραφίες ο Ονορέ Ντωμιέ, ο Γκαβαρνί, ο Γκρεβέν, ο Ζίλ κ.ά. Στη Γερμανία αντίστοιχο περιοδικό ήταν το «Φλίγκεντε Μπέττερ» με γελοιογραφίες των Μελγεντόρφερ, Ράϊνικε, Ιμπάουερ, του λαϊκότερου γελοιογράφου του Αννοβέρου του Μπους κ.ά. Στην Αυστρία τα περιοδικά της Βιέννης «Νόϋε Ιλλουστρίρτε Τσάιτουνγκ» και «Χουμοριστίσε Μπλέττερ» διακωμωδούσαν τον Αυτοκράτορα της Γερμανίας, τον Βίσμαρκ, τον Βάγκνερ και την ελαφρά γυναίκα της Βιέννης. Στην Αγγλία δημιουργός της καλλιτεχνικής γελοιογραφίας ήταν ο Ουίλιαμ Ογκάρ. Το 1841 εκδίδεται το περιοδικό «Παντς» (Punch) που συγκεντρώνει την άριστη αγγλική γελοιογραφική παραγωγή από τους Κάρολο Κην, Ρίτσαρντ Ντόϋλ, Έντουαρτ Λίνλεϋ Σάμπουρν, κ.ά.
Η γελοιογραφία στην Ελλάδα
Νεότεροι αυτών μέχρι το 1950 διακρίθηκαν οι Ν. Καστανάκης, Γ. Μαυριλάκος (Noir), Δ. Παπαδημητρίου (Μιμ. Παπ.), Σ. Αντωνιάδης, Γ. Γκεϊβέλης, Αρσλόγλου, Κ. Μαραγκός (ο Κεμ Αλεξανδρείας), Κ. Ρωμανός του Καΐρου, Σ. Πολενάκης, Π. Παυλίδης, Μ. Γάλλιας, Ε. Τερζόπουλος, Α. Βλασσόπουλος, Αρχέλαος Αντώναρος, Β. Χριστοδούλου, Ν. Νομικός, Α. Θεοφιλόπουλος κ.ά.
Αθανάσιος Νάκος
Πολιτική σταδιοδρομία
Έπειτα από την ανάληψη της ηγεσίας της ΝΔ από τον Κώστα Καραμανλή, ο Αθανάσιος Νάκος ανέλαβε στην αρχή υπεύθυνος του Τομέα Αγροτικής Ανάπτυξης και στη συνέχεια του Τομέα Ανάπτυξης. Από τις 10 Μαρτίου 2004 ως τις 7 Οκτωβρίου 2009 υπηρέτησε ως υφυπουργός Εσωτερικών.
Giuseppe Sirtori (αντιτορπιλικό)
Επιχειρησιακή ιστορία
Το Giuseppe Sirtori ναυπηγήθηκε στις εγκαταστάσεις της Cantieri navali Odero στο Σέστρι Πονέντε (Sestri Ponente), όπου και καθελκύστηκε στις 24 Νοεμβρίου 1916.
AIPAC
Το AIPAC (, αγγλικά: American Israel Public Affairs Committee, ελληνικά: Αμερικανοϊσραηλινή Επιτροπή Δημοσίων Υποθέσεων) είναι λόμπι που υποστηρίζει πολιτικές υπέρ του Ισραήλ, όσον αφορά το Κογκρέσο και την εκτελεστική εξουσία των Ηνωμένων Πολιτειών.
Αμαζόνα (σκάκι)
Αξία
Η αμαζόνα έχει πολύ υψηλή αξία στη σκακιέρα (εκτιμάται περίπου 25% μεγαλύτερη από τη συνήθη βασίλισσα, δηλαδή, περίπου 11 ή 12 μονάδες, έναντι 9 μονάδων της βασίλισσας), διότι ελέγχει το κάθε τετράγωνο της σκακιέρας σε μια περιοχή 5×5 τετραγώνων γύρω από τον εαυτό της, επομένως, απειλεί τα πάντα γύρω της, δημιουργώντας σοβαρές επιθέσεις σε μια περιοχή από τη στιγμή που θα κινηθεί σε αυτή. Επίσης, είναι μια δύναμη που μπορεί από μόνη της να προκαλέσει ματ στον αντίπαλο βασιλιά. Για παράδειγμα, στην παραλλαγή Grande Acadrex το κομμάτι γκριφόν (Gryphon), το οποίο κινείται ένα βήμα διαγωνίως πριν συνεχίσει μακρύτερα ως πύργος, εκτιμάται πως έχει την αξία περίπου δύο πύργων (περίπου 10 ή 11 μονάδες, έναντι 5 μονάδων του πύργου) με τα τετράγωνα που επιτίθεται να έχουν μεγαλύτερη διασπορά, έτσι μπορείς να αμυνθείς ευκολότερα απέναντί του παρά σε μια αμαζόνα.
Ολυμπιακή Αεροπλοΐα Πτήση 078
Στις 2 Μαΐου 1997, η Ολυμπιακή Αεροπλοΐα Πτήση 078 (Olympic Aviation Flight 078) ή Πτήση 078 Ολυμπιακής Αεροπλοΐας (Flight 078 Olympic Aviation), με αεροσκάφος τύπου Dornier 228-201 και σύμφωνα με τα λεγόμενα των χειριστών του Ντορνιέ, κατά τη διάρκεια της καθόδου του αεροσκάφους, δέχθηκε ισχυρό καθοδικό ρεύμα αέρα, με αποτέλεσμα οι τροχοί να ακουμπήσουν στο έδαφος λίγα μέτρα πριν από το διάδρομο προσγείωσης και να σπάσουν. Στη συνέχεια το αεροσκάφος σύρθηκε ακυβέρνητο για περίπου 170 μέτρα και ακινητοποιήθηκε σχεδόν κάθετα στο διάδρομο.
Πιότρ Ρομάνοβιτς Μπαγκρατιόν
Ο πρίγκιπας Πιότρ Ρομάνοβιτς Μπαγκρατιόν, Пётр Рома́нович Багратио́н, პეტრე რომანის (რევაზის) ძე ბაგრატიონი, (24 Σεπτεμβρίου 1818 – 17 Ιανουαρίου 1876), ο γιος τού στρατηγού Ρομάν Μπαγκρατιόν, ήταν Ρωσο-Γεωργιανός πολιτικός, στρατηγός και επιστήμονας που εφηύρε το πρώτο ξηρό γαλβανικό κύτταρο.
Καρχαρίας τίγρης
Σχέση με τον άνθρωπο
Στις 8 Ιουνίου 2023, ένας καρχαρίας τίγρης κατασπάραξε έναν 23χρονο Ρώσο στην Ερυθρά Θάλασσα στα ανοιχτά της αιγυπτιακής πόλης Χουργκάντα. Ο καρχαρίας αργότερα πιάστηκε από ψαράδες και θανατώθηκε. Αυτή ήταν η τρίτη θανατηφόρα επίθεση καρχαρία τίγρη στην περιοχή από το 2022.
Εξωτερικοί σύνδεσμοι
Κατηγορία:Καρχαρινόμορφα Κατηγορία:Καρχαρίες
Monte Carlo Doualiya
Εξωτερικοί σύνδεσμοι
Κατηγορία:Κρατικοί ραδιοτηλεοπτικοί σταθμοί Κατηγορία:Μέσα Μαζικής Ενημέρωσης της Γαλλίας Κατηγορία:Ραδιοφωνικοί σταθμοί στην αραβική γλώσσα Κατηγορία:Μέσα Μαζικής Ενημέρωσης στο Μονακό
Βλαντίμιρ Ονισένκο
Σε επίπεδο συλλόγων
Ο Ονισένκο γεννήθηκε στις 28 Οκτωβρίου του 1949 στον οικισμό Στετσάνκα του Ραγιόν Τσερνομπίλ της ΣΣΔ Ουκρανίας. Ξεκίνησε το ποδόσφαιρο από τον σύλλογο Μπολσεβίκ του Κιέβου και λίγο αργότερα μεταπήδησε στη Ντιναμό Κιέβου. Το 1968 προωθήθηκε στην ανδρική ομάδα του συλλόγου, όπου κατέγραψε την τις πρώτες του συμμετοχές το 1970. Το 1971 αποχώρησε από τη Ντιναμό μεσούσης της σεζόν, συμφωνώντας με τη Ζορία Λουχάνσκ (τότε γνωστή ως Ζοριά Βοροσίλοφγκραντ). Κατά το πρώτο του πέρασμα από την ομάδα του Κιέβου κατέγραψε 10 συμμετοχές και 4 γκολ για το πρωτάθλημα.
Γιο Γιο Μα
Οικογένεια και σπουδές
Πήρε το πτυχίο του από το Χάρβαρντ το 1976. Αργότερα το Πανεπιστήμιο τίμησε τον Μα ανακηρύσσοντάς τον επίτιμο καθηγητή.
Καριέρα
Ο Γιο Γιο Μα έχει εμφανιστεί παίζοντας τσέλο σε διάφορες επετειακές εκδηλώσεις όπως η 100 επέτειος του Αγάλματος της Ελευθερίας (με την Φιλαρμονική ορχήστρα της Νέας Υόρκης) ή κοινωνικά γεγονότα όπως η κηδεία του γερουσιαστή Τεντ Κένεντι ή το μνημόσυνο του Στηβ Τζομπς. Έχει συμμετάσχει πάνω από 75 άλμπουμ, από τα οποία τα 15 έχουν βραβευθεί με βραβεία Γκράμι.
Βλαντίμιρ Ονισένκο
Εθνική ομάδα
Ο Ονισένκο διετέλεσε διεθνής με το αντιπροσωπευτικό συγκρότημα της Σοβιετικής Ένωσης από το 1972 μέχρι και το 1977. Αγωνίστηκε για πρώτη φορά τον Ιούλιο του 1972 σε παιχνίδι με αντίπαλο τη Βουλγαρία, ενώ η τελευταία του συμμετοχή καταγράφηκε τον Μάιο του 1977 σε αναμέτρηση με την Ουγγαρία. Ήταν μέλος της ομάδας που έφτασε στον τελικό του Euro 1972, αγωνιζόμενος και στις δύο αναμετρήσεις της τελικής φάσης με αντιπάλους την Ουγγαρία και τη Δυτική Γερμανία. Συνολικά μέτρησε 44 παρουσίες τις οποίες πλαισίωσε με 11 τέρματα.
Φάνυ Έλσλερ
Ζωή και σταδιοδρομία
Η Φραντσίσκα Έλσσλερ γεννήθηκε στο Γκούμπενντορφ, προάστιο της Βιέννης, σήμερα στο διαμέρισμα Μαριαχίλφ. Ο πατέρας της, ο Γιόχαν Φλόριαν Έλσλερ, όπως και ο αδελφός του Γιόζεφ, εργαζόταν στην υπηρεσία του πρίγκιπα Νικολάου Α΄ Εστερχάζυ, συγκεκριμένα ήταν αντιγραφείς για τον αρχιμουσικό του Πρίγκηπα, τον Γιόζεφ Χάυντν. Ο Γιόχαν έγινε τελικώς υπηρέτης του Χάυντν και ήταν παρών μέχρι και τον θάνατο του συνθέτη.
Momo Challenge
Ιστορικό και αντιδράσεις
Σχολιάζοντας τις πολυάριθμες φήμες αυτοκτονίας που σχετίζονται με το Momo Challenge, οι εμπειρογνώμονες ασφάλειας του διαδικτύου και οι άνθρωποι που μελετούν τους σύγχρονους μύθους δήλωσαν ότι το φαινόμενο είναι πιθανόν μια περίπτωση ηθικού πανικού: μια φάρσα που τροφοδοτείται από μη επαληθευμένες εκθέσεις καταστροφολογίας των ΜΜΕ. Ο Μπέντζαμιν Ραντφορντ λέει ότι "το παιχνίδι της Μπλε φάλαινας και το Momo Challenge έχουν όλα τα χαρακτηριστικά γνωρίσματα ενός κλασικού ηθικού πανικού, που τροφοδοτείται από τους φόβους των γονέων που θέλουν να μάθουν με τι ασχολούνται τα παιδιά τους. Υπάρχει ένας εγγενής φόβος σε οτιδήποτε κάνουν οι νέοι μέσω της τεχνολογίας." Μέχρι το Σεπτέμβριο του 2018, οι περισσότεροι αριθμοί τηλεφώνου που συνδέονται με το "Momo" ήταν εκτός λειτουργίας. Ο ιδρυτής του site Snopes, ο David Mikkelson, αμφιβάλλει για το αν κανείς υπέστη κακό και δηλώνει ότι το όλο θέμα "μπορεί να είναι κυρίως προϊόν νταήδων και πλακατζήδων, οι οποίοι χρησιμοποιούν έναν εύχρηστο μηχανισμό για να προκαλέσουν και να βασανίσουν ευάλωτους νέους παρά ένα εγγενές παρακλάδι ενός ακόμα συγκεκριμένου challenge των κοινωνικών δικτύων".
Ευρώπη
Στη Γερμανία, η αστυνομία γνώριζε σχετικά με το θέμα μόνο τις αναφορές που γίνονταν για αυτό σε αλυσιδωτές επιστολές. Ζητούν από τον πληθυσμό να ενεργεί με σύνεση όταν αντιμετωπίζει τέτοιου είδους επαφή μέσω του κινητού τηλεφώνου.
Ηνωμένες Πολιτείες
Ο χαρακτήρας Momo εμφανίστηκε επίσης στο δημοφιλές παιχνίδι Minecraft ως αποτέλεσμα ανεπίσημων mods που δημιουργήθηκαν από τους χρήστες του παιχνιδιού. Ένας αστυνομικός στο Οχάιο ανησύχησε όταν είδε τον Momo στο αντίγραφο του παιχνιδιού του γιου του, ανησυχώντας για το ενδεχόμενο ότι το mod θα μπορούσε να οδηγήσει στη συμμετοχή του γιου του στο Momo Challenge. Αφού τα ρεπορτάζ άρχισαν να περιγράφουν τη σχέση μεταξύ του Minecraft mod και του Momo Challenge, η Microsoft ανακοίνωσε ότι έλαβε μέτρα για να "περιορίσει την πρόσβαση στο mod".
Η εικόνα του "Momo"
Οι πρώτες ειδήσεις που ανέφεραν ότι η εικόνα ήταν ένα γλυπτό από την ιαπωνική καλλιτέχνι Midori Hayashi αποδείχθηκαν λανθασμένες. Η Hayashi ανέφερε ότι δεν ήταν το γλυπτό της και τότε οι χρήστες του διαδικτύου αναγνώρισαν τη σωστή πηγή.
Φιλαδέλφεια (Πενσυλβάνια)
Η Φιλαδέλφεια (αγγλικά: Philadelphia), είναι πόλη των Η.Π.Α. και μεγαλύτερη πόλη στην αμερικανική πολιτεία της Πενσυλβάνια. Ο πληθυσμός της πόλης της Φιλαδέλφειας, ανέρχεται σε 1,610,373 κατοίκους (σύμφωνα με εκτιμήσεις για το 2022 ), καθιστώντας τη 6η μεγαλύτερη στις Ηνωμένες Πολιτείες. Ο πληθυσμός της μητροπολιτικής περιοχής της Φιλαδέλφειας, ανέρχεται σε 6,124,890 κατοίκους (8η μεγαλύτερη στις Ηνωμένες Πολιτείες).
Αθλητικά
Στην ευρύτερη μητροπολιτική περιοχή της Φιλαδέλφεια, φιλοξενείται επίσης και η ομάδα Philadelphia Union του Μέιτζορ Λιγκ Σόκερ. Οι Union ξεκίνησαν να παίζουν τα εντός έδρας παιχνίδια τους στο Talen Energy Stadium το 2010, ένα γήπεδο αποκλειστικά διαμορφωμένο για ποδόσφαιρο.
Φρέντυ Κρούγκερ
Τραγούδι
Τα παιδιά στο σύμπαν των ταινιών της σειράς τραγουδούν ένα στιχάκι σχετικά με τον Freddy, που πρόκειται για παραλλαγή του παιδικού τραγουδιού One, Two, Buckle My Shoe. Είναι το εξής:
Three-four, better lock your door (Τρία-τέσσερα, Καλύτερα κλείδωσε την πόρτα σου)
Βαρβάρα (πτηνό)
Ονοματολογία
Η λατινική ονομασία tadorna, έχει άγνωστη προέλευση που δεν επιβεβαιώνεται από κάποια ιστορική πηγή. Ίσως να έχει κελτικές ρίζες, η δε σημασία της είναι η ίδια με τη σημασία της σημερινής λαϊκής αγγλικής ονομασίας shelduck, που σε ελεύθερη μετάφραση είναι «πλουμιστή/παρδαλή πάπια», παραπέμποντας στο πολύχρωμο πτέρωμα του πτηνού.
Αρσενικό
Τα πρωτεύοντα ερετικά φτερά είναι μαυριδερά, αλλά οι κάτω επιφάνειες των δευτερευόντων έχουν λευκά άκρα. To κάτοπτρο (speculum), δηλαδή η άνω επιφάνεια των δευτερευόντων ερετικών φτερών, έχει χαρακτηριστικό μεταλλικό, χαλκοπράσινο χρώμα. Τα εξωτερικά τριτεύοντα φτερά είναι καστανοκόκκινα, ενώ τα καλυπτήρια των πτερύγων (στέγαστρα), τόσο στην άνω όσο και στην κάτω επιφάνεια, είναι λευκά. Τα πηδαλιώδη πτερά της ουράς είναι λευκά, αλλά έχουν μαυριδερά άκρα έτσι, ώστε να εμφανίζεται μία λεπτή μαυριδερή ταινία κατά την πτήση, ενώ η κάτω επιφάνεια, μεταξύ κοιλιάς και αμάρας είναι καστανόξανθη. Η ίριδα είναι καστανόμαυρη, οι ταρσοί και τα πόδια έχουν σκούρο ροζ-κοκκινωπό χρώμα και τα νύχια των ποδιών είναι μαύρα.
Ωοτοκία
Η γέννα πραγματοποιείται άπαξ σε κάθε αναπαραγωγική περίοδο και, πιθανότατα, δεν αντικαθίσταται εάν καταστραφεί. Αποτελείται από 8-9 αβγά, -έχουν καταγραφεί και ακραίες περιπτώσεις από 3 ή 17 αβγά-, διαστάσεων 65,6×47,3 χιλιοστών και βάρους 79,8 γραμμαρίων, από τα οποία ποσοστό 9% είναι κέλυφος. Τα αβγά εναποτίθενται καθημερινά, ενώ έχουν καταγραφεί και περιπτώσεις απόρριψης. Η επώαση πραγματοποιείται μόνον από το θηλυκό το οποίο δημιουργεί ειδικό «σημείο επώασης» (brood or incubation patch), δηλαδή άπτερη περιοχή κοντά στην αμάρα για καλύτερη μεταφορά θερμότητας στα αβγά και διαρκεί 29-31 ημέρες, ενώ το αρσενικό παραμένει σχετικά μακριά. Το θηλυκό μπορεί να λείψει απο τη φωλιά 3-4 φορές ημερησίως για να τραφεί, να κολυμπήσει ή να καθαρίσει το πτέρωμά της, πάντοτε κατά τη διάρκεια της ημέρας, ενώ συνοδεύεται από το αρσενικό κατά την επιστροφή (Patterson, 1982).
Σημειώσεις
Η δεύτερη και η τρίτη ονομασία είναι εντελώς τεχνητές και έχουν ως βάση το συνδυασμό της -επίσης τεχνητής- κατηγορίας στην οποία ανήκει το γένος, (Χηναλώπηξ), με το χαρακτηριστικό ύβωμα του αρσενικού στο αναπαραγωγικό του πτέρωμα.
Ιχνοαπολίθωμα
Κατηγοριοποίηση
Είναι από δύσκολο ως αδύνατο να αποδοθεί κάποιο ιχνοαπολίθωμα σε έναν συγκεκριμένο οργανισμό, καθώς τα περισσότερα ίχνη αντανακλούν τη συμπεριφορά και όχι τη βιολογική συγγένεια των δημιουργών τους. Περαιτέρω, εντελώς διαφορετικοί οργανισμοί μπορούν να παράγουν όμοια ίχνη. Ως εκ τούτου η συμβατική ταξινόμηση δεν έχει εφαρμογή, αλλά κατηγοριοποιούνται μορφοτυπικά, με βάση το σχήμα και την εμφάνισή τους, στα εξής ιχνοαπολιθώματα:
Ούζο Βαρβαγιάννη
Το Ούζο Βαρβαγιάννη είναι μάρκα ούζου της ποτοποιίας Ι. Βαρβαγιάννη ΕΠΕ με έδρα το Πλωμάρι της Λέσβου. Η ποτοποιία Βαρβαγιάννη ιδρύθηκε το 1860 από τον Ευστάθιο Ι. Βαρβαγιάννη (1805-1873). Το Ούζο Βαρβαγιάννη είναι 100% απόσταξης και διατίθεται σε 5 τύπους: Μπλε, Πράσινο, Αφροδίτη, Εύζων και Συλλεκτικό.
Σίπε Τότεκ
thumb|right|Ο Σίπε Τότεκ κρατάει ένα ματωμένο τελετουργικό μαχαίρι, ενώ φοράει το δέρμα ενός θύματος θυσίας Στη Μυθολογία των Αζτέκων, ο Σίπε Τότεκ (ισπ. Xipe Tótec) είναι ο θεός της γεωργίας, της άνοιξης και των εποχών. Είναι θεότητα που σχετίζεται με τον κύκλο της ζωής, του θανάτου και της αναγέννησης. Αφαιρούσε το ίδιο του το δέρμα για να δώσει τροφή στους ανθρώπους, όπως το καλαμπόκι έχανε την εξωτερική του φλούδα κατά τη βλάστηση. Χωρίς το δέρμα του, ο Σίπε Τότεκ απεικονίζεται συνήθως έχοντας χρυσό χρώμα.
Αρνώ ντε Καντελού
Βιογραφία
Κατέστη Προσευχητής της Λα Ρεόλ προς το 1280, ενώ, στην συνέχεια, ορίστηκε αρχιδιάκονος, στην Επισκοπή του Αζάν, προς το 1305. Διαδέχθηκε τον Κλήμη Ε΄ ως Αρχιεπίσκοπος του Μπορντό, στις 24 Ιουλίου 1305, για διάστημα ορισμένων, μόνον, μηνών. Έλαβε το όνομα Αρνώ Γ΄ ντε Καντελού, καθώς τρίτος εκ των Αρνώ, Αρχιεπισκόπων του Μπορντό (μετά τον Αρνώ Α΄ το 1022 και τον Αρνώ Β΄ Ζερώ ντε Καμπανάκ από το 1103 έως το 1130).
Αδελαΐδα Μαρία του Άνχαλτ-Ντέσαου
Η Αδελαΐδα Μαρία (γερμ. Adelheid Marie, 25 Δεκεμβρίου 1833 - 24 Νοεμβρίου 1916) από τον Οίκο των Ασκάνια ήταν κόρη του Πρίγκιπα του Άνχαλτ-Ντεσσάου και με τον γάμο της έγινε δούκισσα του Νάσσαου (1851-1866) & μεγάλη δούκισσα του Λουξεμβούργου (1890-1905).
Βιογραφία
Το 1890 απεβίωσε ο Γουλιέλμος Γ΄ των Κάτω Χωρών και τον διαδέχθηκε η μόνη κόρη του Βιλελμίνη στην Ολλανδία, όχι όμως στο Λουξεμβούργο, όπου αποκλειόταν οι γυναίκες, όπως είχαν συμφωνήσει οι δύο κλάδοι του Οίκου του Νάσσαου. Ο Γουλιέλμος Γ΄ ανήκε στον Οίκο του Νάσσαου, στον νεότερο κλάδο του Ντίλενμπουργκ-Ντητς/Οράγγης. Έτσι το μεγάλο δουκάτο του Λουξεμβούργου, που είχε συνδεθεί με τις Κάτω Χώρες από το 1815, πέρασε το 1890 στον Αδόλφο του πρεσβύτερου κλάδου, σύμφωνα με τη Συμφωνία του Οίκου του Νάσσαου. Τώρα η Αδελαΐδα Μαρία έγινε μεγάλη δούκισσα του Λουξεμβούργου.
Αλεξάντερ Γκιράρντ
Βασικό Έργο
Το 1959 ο Girard σχεδίασε το αξιοπρόσεκτο εσωτερικό για το εστιατόριο Lα Fonda del Sol στο Time Life Building της πόλης της Νέας Υόρκης. Η εργασία, που αποτελείται από ένα προεξέχον μοτίβο ήλιων, κέρδισε ένα ασημένιο μετάλλιο το 1962 από την αρχιτεκτονική ένωση της Νέας Υόρκης. μοτίβο
Επίσης την περίοδο αυτή ο Girard αποτέλεσε το αντικείμενο μιας σημαντικής ρετροσπεκτίβας στο εθνικό μουσείο σχεδίου, που επιβεβαιώνει τη θέση του στο πάνθεον των μεγάλων mid-century σχεδιαστών.
Έσοδο
Στη λογιστική, έσοδο είναι η είσπραξη μιας επιχείρησης από τις συνήθεις επιχειρηματικές δραστηριότητές της, συνήθως από την πώληση αγαθών και υπηρεσιών προς τους πελάτες. Τα έσοδα αναφέρονται επίσης ως πωλήσεις ή κύκλος εργασιών. Ορισμένες εταιρείες έχουν έσοδα από τόκους, δικαιώματα ή άλλες αμοιβές.
Εύφαντος
Καταγόταν από την Όλυνθο της Χαλκιδικής και άκμασε περί τον 3ο αιώνα π.Χ.. Υπήρξε μαθητής του Ευδουλίδη και αργότερα δάσκαλος του Βασιλέως της Μακεδονίας Αντιγόνου Γονατά. Μνημονεύεται ότι έγραψε σπουδαία πραγματεία "Περί Βασιλείας", την οποία είχε αφιερώσει στον Αντίγονο, επίσης κάποιες τραγωδίες καθώς και την ιστορία της εποχής του για τα οποία δεν υπάρχουν σχετικές πληροφορίες.
Rake
Το Rake χρησιμοποιεί τα μπλοκ ανώνυμων συναρτήσεων της Ruby για τον ορισμό διάφορων εργασιών, επιτρέποντας σύνταξη Ruby. Διαθέτει μια βιβλιοθήκη από κοινές εργασίες όπως συναρτήσεις για κοινές εργασίες με αρχεία και μια βιβλιοθήκη που αφαιρεί τα μεταγλωττισμένα αρχεία (η εργασία "clean"). Όπως το Make, το Rake μπορεί να συνθέσει εργασίες με βάση πρότυπα (patterns), για παράδειγμα μπορεί να κατασκευάζει αυτόματα μια εργασία μεταγλώττισης αρχείων με βάση πρότυπα ονομάτων αρχείων. Το Rake αποτελεί μέρος της βασικής βιβλιοθήκης της Ruby από την έκδοση 1.9.
Περίκλεια Πέλλας
Η Περίκλεια είναι χωριό της Περιφερειακής Ενότητας Πέλλας, του Δήμου Αλμωπίας και βρίσκεται σε απόσταση 35χλμ. βόρεια της Αριδαίας και 63χλμ. βόρεια της Έδεσσας. Στην κοινότητα Περίκλειας υπάγεται και ο οικισμός της Λαγκαδιάς, ο οποίος βρίσκεται δυτικά σε απόσταση 2χλμ.
Τοποθεσία
Η Περίκλεια βρίσκεται χτισμένη σε υψόμετρο 597 μέτρων, στον ορεινό όγκο της Αλμωπίας. Συγκεκριμένα βρίσκεται στη βόρεια και δυτική πλευρά ενός μεγάλου οροπεδίου, στη συμβολή του όρους Τζένα (2.182 μ.) και του όρους Πάικο (1.650 μ.). Την κοινότητα διαρρέουν δύο ποτάμια. Το πρώτο πηγάζει από τους πρόποδες της Τζένας και το δεύτερο από το όρος Πάικο. Και τα δύο ενώνονται και κατηφορίζουν προς τον κάμπο της Καρατζόβας, όπου μαζί με άλλα ποτάμια σχηματίζουν τον ποταμό Μογλενίτσα. Επίσης, η περιοχή διαθέτει άφθονα υπόγεια ύδατα. Τα τελευταία χρόνια, λόγω της υπεράντλησης των υδάτων, στερεύουν ορισμένες πηγές και η περιοχή κινδυνεύει να αντιμετωπίσει πρόβλημα λειψυδρίας. Στο τέλος του χειμώνα, λιώνουν τα χιόνια από τα όρη Τζένα και Πάικο και σχηματίζουν τους χείμαρρους «Σάλνιτσα» και «Βαλισέκα». Κατά την τοπική παράδοση, η περιοχή παλιά ήταν λίμνη και πήρε τη σημερινή της μορφή από προσχώσεις φερτής ύλης από τα βουνά που την περιβάλλουν σαν πέταλο. Σε αυτό συνηγορούν διάφορα πετρώματα που υπάρχουν στην περιοχή καθώς και άλλα ευρήματα.
Υλοτομία
Το δάσος είναι σημαντικός παράγοντας για την οικονομία του τόπου, μιας και τα 2/3 της περιοχής καλύπτονται από μεγάλα δάση οξιάς και βελανιδιάς. Η εκμετάλλευση του δάσους γίνεται από το δασαρχείο Αριδαίας. Οι αρμόδιοι καθορίζουν τις περιοχές στις οποίες θα γίνει υλοτομία, στη συνέχεια χωρίζουν τις περιοχές αυτές σε συστάδες και μοιράζουν τις συστάδες αυτές στους διάφορους συνεταιρισμούς των υλοτόμων. Οι υλοτόμοι με τη σειρά τους, αφού κόψουν τα δέντρα (σύμφωνα με τις υποδείξεις του δασαρχείου), τα τεμαχίζουν και τα στοιβάζουν ομοιόμορφα (ντάνιασμα). Μερικά από τα ξύλα αυτά τα αγοράζει το δασαρχείο, για να ανταποκριθεί στις ανάγκες του (συνήθως καυσόξυλα). Τα υπόλοιπα τα πουλούν σε εμπόρους με τιμή που διαπραγματεύονται οι ίδιοι. Ανησυχητικό φαινόμενο αποτελεί η αύξηση τα τελευταία χρόνια της λαθρεμπορίας του ξύλου που σε συνδυασμό με την όλο και εντατικότερη εκμετάλλευση του δάσους από τους κρατικούς φορείς, οδηγούν στην ποιοτική υποβάθμιση του.
Κτηνοτροφία
Ένας άλλος πλουτοπαραγωγικός παράγοντας του τόπου, εξίσου σημαντικός με τους δύο προηγούμενους, είναι η κτηνοτροφία. Οι κτηνοτρόφοι της περιοχής χωρίζονται σε δύο κατηγορίες, σε αυτούς που εκτρέφουν βοοειδή και σε αυτούς που εκτρέφουν αιγοπρόβατα. Τα βοοειδή εκτρέφονται σε οργανωμένες σταβλικές εγκαταστάσεις (μονάδες), κυρίως για το γάλα αλλά και για το κρέας. Την ποσότητα αυτή του αγελαδινού γάλακτος την απορροφούν μεγάλες γαλακτοκομικές εταιρίες και τοπικά τυροκομεία.
Ρήξη προσθίου χιαστού συνδέσμου
Μηχανισμός κάκωσης και συμπτώματα
Οι ρήξεις του ΠΧΣ, πιο συχνά συνδέονται με υψηλής επαφής αθλήματα (to high impact sports) ή όταν το γόνατο είναι αναγκασμένο να κάνει απότομες αλλαγές στην κίνηση. Αυτοί οι τύποι τραυματισμών είναι διαδεδομένοι στο ποδόσφαιρο, το αμερικανικό ποδόσφαιρο, το μπάσκετ, το ράγκμπι, την επαγγελματική πάλη, τις πολεμικές τέχνες, και την ενόργανη γυμναστική. Υψηλής ενέργειας τραυματισμοί, όπως τροχαία ατυχήματα λιγότερο συχνά προκαλούν τραυματισμούς χιαστού συνδέσμου. Με μηχανισμούς υψηλής ενέργειας, οι ασθενείς παρουσιάζουν συχνά ταυτόχρονες βλάβες, συμπεριλαμβανομένων της πυέλου, της κοιλιακής χωράς, της σπονδυλικής στήλης, καθώς και τραυματισμούς στο κεφάλι. Τα κύρια συμπτώματα είναι μια αίσθηση "pop" που νιώθει ο ασθενής, έντονο πόνο στο γόνατο και κατά 70% συνοδεύεται από άμεσο οίδημα.
Απλές Ακτινογραφίες
Οι άπλες ακτινογραφίες των ασθενών που προσέρχονται για την αξιολόγηση του Πρόσθιου Χιαστού Συνδέσμου(ΠΧΣ-ACL) είναι συχνά συμπληρωματικές. Ένα λεπτομερές ιστορικό και η κλινική εξέταση του γόνατος μπορεί να παρέχουν συνήθως όλες τις πληροφορίες για την ακριβή διάγνωση. Ωστόσο, υπάρχουν οφέλη για την εκτέλεση ακτινογραφιών που μπορεί να επηρεάσουν τη θεραπεία και την αποκατάσταση. Απλή ακτινολογική απεικόνιση παίζει πρωταρχικό ρόλο στον αποκλεισμό συνόδων βλαβών  κατά την αξιολόγηση του ΠΧΣ. Αυτές οι σύνοδες βλάβες περιλαμβάνουν απόσπαση θυλάκου (lateral capsular avulsions ) γνωστή ως κατάγματα Segond και κατάγματα απόσπασης  της κνημιαίας  άκανθας συνήθως   εμφανίζονται σε νεότερους ασθενείς ή σε άτομα με οστεοπενία. Απλή ακτινογραφία μπορεί επίσης να δείξει παρουσία ελεύθερων σωμάτων (loose bodies), κατάγματα στο γόνατο, εκφυλιστικές ασθένειες, και σχηματισμό οστεοφύτων.
Κρυοθεραπεία
Η κρυοθεραπεία είναι μια κοινή μορφή θεραπείας, μετά από ορθοπεδική χειρουργική επέμβαση. Οι μορφές της κρυοθεραπείας περιλαμβάνουν παγοκύστεις, λουτρά από πάγο και συσκευές συνεχούς ροής ψύξης. Οι ευεργετικές επιδράσεις της κρυοθεραπείας επιτυγχάνονται μέσω μείωσης της  θερμοκρασίας του γόνατος. Η χαμηλή θερμοκρασία μπορεί να βοηθήσει στη μείωση του μεταβολισμού, στη μείωση της φλεγμονής και επάγει την αγγειοσυστολή, η οποία, με τη σειρά της, συμβάλλει στην μείωση του οιδήματος των ιστών, τον πόνο και την  ενδαρθρική συλλογή ,.
First Certificate in English
Βαθμολόγηση
Το κάθε τμήμα του τεστ αναλογεί στο 20% της βαθμολογίας.1 Η βαθμολόγηση είναι από A έως E. Με A, B, C ένα πτυχίο απονέμεται στον υποψήφιο. Με D, E ο υποψήφιος αποτυγχάνει και δεν λαμβάνει πτυχίο.
Γκάρι Λίνεκερ
Τίτλοι και διακρίσεις
Ατομικές διακρίσεις
Παναγιώτα Πετρίδου
Το 2010 κάνει το ντεμπούτο της στη γερμανική τηλεόραση, όταν η SONY Pictures Television της πρότεινε την παρουσίαση ενός νέου είδους τηλεοπτικού σόου, στο οποίο θα ασχολούνταν με την πώληση μεταχειρισμένων οχημάτων στην εκπομπή Biete Rostlaube, suche Traumauto στον τηλεποπτικό σταθμό VOX. Το επόμενο βήμα στην καριέρα της έγινε το 2013 με μια δεύτερη εκπομπή με τίτλο Abgewürgt und Ausgebremst.
Διεθνής Ομοσπονδία Άρσης Βαρών
Οι συνδεδεμένες ηπειρωτικές ομοσπονδίες της είναι:
Έμβαρος
Ο Έμβαρος έθεσε ως όρο ότι σε αντάλλαγμα της θυσίας θα παραχωρούσαν κληρονομικά στους απογόνους του την ιερατεία του ναού της Αρτέμιδος. Σύμφωνα με μία εκδοχή, όταν έγινε δεκτή η προσφορά του ο Έμβαρος θυσίασε πραγματικά την κόρη του, ενώ σύμφωνα με άλλη εκδοχή του μύθου θυσίασε μια κατσίκα ντυμένη με το φόρεμα της κόρης του. Κατά την πρώτη εκδοχή ο Έμβαρος εμφανίζεται ως άνθρωπος άφρονας, που θυσίασε το παιδί του για αμφίβολης αξίας επιδιώξεις, ενώ κατά τη δεύτερη ήταν άνθρωπος έξυπνος και αποφασιστικός, που έβρισκε εύκολα λύσεις σε δύσκολα ζητήματα. Από αυτές τις εκδοχές προέρχονται οι αρχαίες παροιμιώδεις φράσεις «`Εμβαρος ειμί», ή «`Εμβαρος ει», οι οποίες σε κάποιες περιπτώσεις λέγονταν για ανόητες πράξεις (πρώτη εκδοχή του μύθου), ενώ σε άλλες για πανουργία και εφευρετικότητα (δεύτερη εκδοχή του μύθου).
Σοτσικέτζαλ
Στη μυθολογία των Αζτέκων, η Σοτσικέτζαλ (ισπ. Xochiquétzal), που σημαίνει "λουλουδένιο πουλί" ή "φτερό λουλουδιού", ήταν θεά των λουλουδιών, της γονιμότητας και της γεωργίας, αλλά επίσης ήταν προστάτιδα των τεχνιτών, των ιερόδουλων και των εγκύων. Αρχικά ήταν θεότητα της σελήνης και του έρωτα.
Αλέξιος Ραούλ (μέγας δομέστικος)
Αναφέρεται ότι κατείχε κτήματα στην περιοχή των Σερρών, τα κτήματα αυτά η οικογένεια Ραούλ τα είχε αποκτήσει με "πρόνοια". Ο Σέρβος αυτοκράτορας Στέφανος Δουσάν (την εποχή αυτή η περιοχή ανήκε στη Σερβική Αυτοκρατορία που ίδρυσε ο Δουσάν) σε έγγραφο του, τον αποκαλεί οικείο και πεφιλημένο, και του ζητά να αναγνωρίζει την βασιλεία του στην περιοχή των Σερρών και το χωριό Ζελιάχοβα, που είχε τα κτήματα του κι είχε αφιερώσει στην Μονή Τιμίου Προδρόμου τμήμα των κτημάτων αυτών.
Σωτήρα Πέλλας
Διοικητικά
Ως Λούκοβιτς αναφέρεται επίσημα το 1920 όταν προσαρτήθηκε γράφηκε στον τότε δήμο Εδέσσης. Το 1924 με το ΦΕΚ 138Α - 20/06/1924 ορίστηκε έδρα της ομώνυμης νεοϊδρυθείσας κοινότητας και το 1924 με το ΦΕΚ 413Α - 22/11/1926 μετονομάστηκε σε Σωτήρα. Σύμφωνα με το πρόγραμμα Καλλικράτης, μαζί με τους Λύκους, τη Μαργαρίτα, την Παλαιά Σωτήρα και το Σαμάρι αποτελούν την τοπική κοινότητα Σωτήρας που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 ως κοινότητα έχει πληθυσμό 512 κατοίκους, ενώ ως οικισμός 205.
Πιότρ Μπαγκρατιόν
Μάχες του Hollabrunn και του Austerlitz
σύνδεσμος=//upload.wikimedia.org/wikipedia/commons/thumb/0/03/Battle_of_Austerlitz%2C_Situation_at_1800%2C_1_December_1805.png/220px-Battle_of_Austerlitz%2C_Situation_at_1800%2C_1_December_1805.png|μικρογραφία| Αρχικές αναπτύξεις στο Austerlitz σύνδεσμος=//upload.wikimedia.org/wikipedia/commons/thumb/c/ca/Italiiskii_Suvorov_and_Bagration.jpg/220px-Italiiskii_Suvorov_and_Bagration.jpg|μικρογραφία| Ένα lubok που απεικονίζει τον Bagration και [[Αλεξάντερ Σουβόροφ|τον Alexander Suvorov]]
Νορθ Αμέρικαν Σόκερ Λιγκ
Ενώ δεν υπάρχει άνοδος και υποβιβασμός εν σχέση με άλλα πρωταθλήματα, ο επίτροπος Μπιλ Πέτερσον (Bill Peterson) έχει δηλώσει κατ' επανάληψη ότι η διοργανώτρια αρχή του πρωταθλήματος (North American Soccer League, LLC) ενδιαφέρεται για την εισαγωγή αυτή στην πυραμίδα του συστήματος ποδοσφαιρικών πρωταθλημάτων ΗΠΑ.
Κάρτα ήχου
Γενικά Χαρακτηριστικά
thumb|left|Κοιτάζοντας από κοντά μια κάρτα ήχου PCB, βλέπουμε [[ηλεκτρολυτικός πυκνωτής|ηλεκτρολυτικούς πυκνωτές (πιθανότατα για σύζευξη AC, SMT πυκνωτές και αντιστάσεις, και ένα YAC512 two-channel 16-bit DAC.]]
Εξέλιξη των χαρακτηριστικών
Οι πρώτες κάρτες ήχου δεν μπορούσαν να εγγράφουν και να αναπαράγουν ήχο συγχρόνως.Οι περισσότερες κάρτες τώρα είναι full-duplex.
Επίσης, για αρκετά χρόνια οι κάρτες ήχου είχαν μόνο ένα ή δύο κανάλια ψηφιακού ήχου (ειδικότερα η σειρά Soundblaster και τα συμβατά συστήματά τους) με την αξιοσημείωτη εξαίρεση αυτών της οικογένειας Gravis Ultrasound, η οποία παρείχε υποστήριξη υλικού για 14 έως 32 ανεξάρτητα κανάλια ψηφιακού ήχου, Τα πρώτα παιχνίδια και οι παίκτες αρχείων Mod έπρεπε να εξομοιώνουν πλήρως τα πολλαπλά κανάλια και να κάνουν μίξη της εξόδου (downmixing) σε λογισμικό.
Κάρτες ήχου USB
Αν και όχι για την ακρίβεια κάρτες ήχου (αφού δεν συνδέονται ως κάρτα επέκτασης, ούτε φυσικά μοιάζουν με κάρτες), υπάρχουν κάποιες συσκευές οι οποίες ονομάζονται κάρτες ήχου USB. Συνδέονται στον υπολογιστή μέσω της επαφής USB. Οι προδιαγραφές USB καθορίζουν ένα πρότυπο διεπαφής το οποίο επιτρέπει ένα μόνο οδηγό να λειτουργεί με όλα τα διαφορετικά είδη συσκευών ήχου USB που διατίθενται στην αγορά.
Γκαντζά
Τοποθεσία
Η πόλη συνορεύει με τις διοικητικές επαρχίες του Γκοϊγκόλ στα νότια, δυτικά και βορειοοδυτικά και του Σαμούχ στα βορειοανατολικά.
Γκιόργκ Κράισελ
Βιογραφία
Ο Κράισελ γεννήθηκε στο Γκρατς και προερχόταν από εβραϊκή οικογένεια- η οικογένειά του τον έστειλε στο Ηνωμένο Βασίλειο πριν από το Anschluss (Προσάρτηση) το 1938. Σπούδασε μαθηματικά στο Κολλέγιο Τρίνιτι του Κέιμπριτζ και στη συνέχεια, κατά τη διάρκεια του Β' Παγκοσμίου Πολέμου, ασχολήθηκε με στρατιωτικά θέματα. Ο Κράισελ δεν πήρε ποτέ διδακτορικό δίπλωμα, αν και πολύ αργότερα, το 1962, του απονεμήθηκε το πτυχίο Sc.D. του Κέιμπριτζ, ένα `ανώτερο διδακτορικό δίπλωμα` που απονέμεται βάσει δημοσιευμένης έρευνας.
Πραγματικό προβολικό επίπεδο
Η προβολική σφαίρα
Αν ταυτίσουμε κάθε σημείο της σφαίρας με το αντίποδο σημείο του, τότε παίρνουμε μια αναπαράσταση του πραγματικού προβολικού επιπέδου στο οποίο τα "σημεία" είναι πράγματι σημεία. Αυτό σημαίνει ότι το προβολικό επίπεδο είναι ένας χώρος πηλίκο της σφαίρας, ο οποίος είναι η διαμέριση της σφαίρας στις κλάσεις ισοδυναμίας που ορίζονται από την σχέση ισοδυναμίας ~, όπου x ~ y αν y = −x. Αυτός ο χώρος πηλίκο της σφαίρας είναι ομοιομορφικός με την συλλογή των γραμμών που περνούν από την αρχή των αξόνων του R3.
Σπανγκολίτης
Εμφάνιση, παραγενέσεις
Ορυκτά με τα οποία συνδέεται είναι ο κυπρίτης, ο βροσαντίτης, ο χαλκοφυλλίτης, ο κυανοτριχίτης, ο λιναρίτης, ο καληδονίτης, ο αζουρίτης, ο μαλαχίτης, ο αουριχαλκίτης και η χρυσόκολλα.
NGC 83
Τον ανακάλυψε στις 17 Αυγούστου 1828 ο αστρονόμος Τζων Χέρσελ (John Frederick William Herschel).
Εξωτερικοί σύνδεσμοι
0083 Κατηγορία:Ελλειπτικοί γαλαξίες Κατηγορία:Ανδρομέδα (αστερισμός)
Καντόνι του Γκριζούν
Η πρωτεύουσα και μοναδική μεγάλη πόλη του καντονίου είναι η Κουρ, η αρχαιότερη πόλη της Ελβετίας (λατινικά: Curia Raetorum, Κουρία των Ραιτών). Είναι το μοναδικό επίσημα τρίγλωσσο καντόνι και το μόνο με επίσημη γλώσσα τα ρομανσικά. Οι κύριες μητρικές γλώσσες των γηγενών κατοίκων είναι τα ελβετικά γερμανικά (της πλειοψηφίας των κατοίκων από το 1920), τα ρομανσικά (της πλειοψηφίας των κατοίκων όταν έγινε καντόνι της Ελβετίας το 1803) και τα ελβετικά ιταλικά. Η ποικιλομορφία του καντονιού συχνά συγκρίνεται με την ποικιλομορφία συνολικά της Ελβετίας, γι' αυτό και αποκαλείται «Μικρή Ελβετία». Το 2019 το καντόνι είχε πληθυσμό 199.021 κατοίκους.
Αυτοκινητόδρομος 27 (Ελλάδα)
Ο Αυτοκινητόδρομος 27 (Α27) (ή Κάθετος Άξονας Κοζάνη - Φλώρινα - Νίκη ) είναι ένας από τους κάθετους άξονες του σύγχρονου αυτοκινητοδρόμου της Εγνατίας Οδού ο οποίος, με μήκος 78,5 χιλιόμετρα, συνδέει τις κυριότερες πόλεις και κωμοπόλεις των ανατολικών περιφερειακών ενοτήτων της περιφέρειας της Δυτικής Μακεδονίας, όπως η Φλώρινα, το Αμύνταιο, η Πτολεμαΐδα και η Κοζάνη, με τον κύριο αυτοκινητόδρομο της Εγνατίας Οδού στον Α/Κ Κοζάνης. Ο αυτοκινητόδρομος συμπίπτει με τη διαδρομή της Εθνικής Οδού 3.
Κατασκευή και λειτουργία
Το τμήμα που απομένει, από την Πτολεμαΐδα μέχρι την Φλώρινα, βρίσκεται σε φάση μελέτης η οποία αναμενόταν να ολοκληρωθεί το 2019 και το τμήμα να κατασκευαστεί σε επόμενη φάση του έργου. Ωστόσο, στις αρχές του 2020 έγινε γνωστό ότι για το υποτμήμα Ξινό Νερό–Αμμοχώρι απορρίφθηκε ο εναλλακτικός σχεδιασμός που είχε προτείνει η Εγνατία Οδός Α.Ε. και προέβλεπε νέα χάραξη, παράλληλη με την αρχική που όμως θα διερχόταν από δασοσκεπείς εκτάσεις του Βέρνου. Η υλοποίηση της εναλλακτικής αυτής χάραξης θεωρήθηκε ότι θα προκαλούσε σημαντικές καθυστερήσεις και αδυναμία χρηματοδότησης του έργου από το 6ο ΕΣΠΑ, οπότε αποφασίστηκε να συνεχιστεί η εκπόνηση των μελετών για την χάραξη του άξονα που θα διέρχεται από τις παρυφές του ορυχείου και θα καταλήγει στη διασταύρωση Αμμοχωρίου. Η δημοπράτηση του έργου θα πραγματοποιηθεί έως το 2022.
μικρογραφία|380x380px|Έξοδος του Α27 στην [[Εγνατία Οδός|Εγνατία Οδό (προς τα δυτικά) στον Α/Κ Κοζάνης (νότιο τέρμα Α27), τον χειμώνα 2018-19]] μικρογραφία|380x380px|Έξοδος του Α27 στην [[Εγνατία Οδός|Εγνατία Οδό (προς τα ανατολικά) στον Α/Κ Κοζάνης (νότιο τέρμα Α27), τον χειμώνα 2018-19]]
Φιόντορ Νταν
Ο Φιόντορ Ιλίτς Νταν (Фёдор Ильич Дан, γεννηθείς Γκούρβιτς (Гурвич), 19 Οκτωβρίου 1871 – 22 Ιανουαρίου 1947) ήταν ένας από τους ιδρυτικούς ηγέτες του Μενσεβικισμού.
Ρωσία
Το 1917 ήταν κορυφαίος Μενσεβίκος στο προεδρείο του Σοβιέτ της Πετρούπολης. Αντιτάχθηκε στην Οκτωβριανή Επανάσταση και ήταν μέλος μιας μικρής αντιπολιτευτικής ομάδας στη Ρωσική Συντακτική Συνέλευση. Ωστόσο, αυτή απαγορεύτηκε το 1918. Ο Νταν συνέχισε να καταγγέλλει τον περιορισμό των πολιτικών ελευθεριών, συνδέοντας τον Μπολσεβικισμό με τον Μπακουνινισμό.
Τζον Έβελιν
Ο Τζον Έβελιν, ΕΒΕ (31 Οκτωβρίου 1620 – 27 Φεβρουαρίου 1706) ήταν Άγγλος συγγραφέας, κηπουρός και χρονικογράφος.
Το ημερολόγιο ή απομνημονεύματα του Τζον Έβελιν διήρκεσαν από την περίοδο της ενήλικης ζωής του, από το 1640, όταν ήταν μαθητής, μέχρι το 1706, το έτος που πέθανε. Δεν έγραφε καθημερινά. Οι πολλοί τόμοι παρέχουν χρήσιμες πληροφορίες για τη ζωή και γεγονότα σε μια εποχή πριν από την δημοσίευση τακτικών περιοδικών ή εφημερίδων. Έτσι τα ημερολόγια του έχουν μεγάλη ιστορική σημασία. Το έργο του Έβελιν καλύπτει τη τέχνη, τον πολιτισμό και τη πολιτική, καθώς και την εκτέλεση του Καρόλου Α΄, την άνοδο του Όλιβερ Κρόμγουελ και τον φυσικό του θάνατο, την Μεγάλη Πανούκλα του Λονδίνου και τη Μεγάλη Πυρκαγιά του Λονδίνου το 1666.
Μάχη του Μπιζανίου
Η Μάχη του Μπιζανίου (4-6 Μαρτίου, παλ. ημ. 19-21 Φεβρουαρίου 1913), υπήρξε η σημαντικότερη σύγκρουση κατά τον Α' Βαλκανικό Πόλεμο μεταξύ του ελληνικού και του τουρκικού στρατού στο μέτωπο της Ηπείρου.
Τοποθεσία
Το υψίπεδο νοτίως των Ιωαννίνων είναι πεταλοειδές και από τη φύση του οχυρό: σχηματίζεται από βραχώδη και δυσπρόσιτα υψώματα που το περιβάλλουν. Στην τοποθεσία είχαν κατασκευασθεί μόνιμα οχυρωματικά έργα με την επίβλεψη Γερμανών αξιωματικών, που είχαν αναλάβει τον εκσυγχρονισμό των τουρκικών ενόπλων δυνάμεων.
Απολογισμός
Στις 6 Μαρτίου 1913, με την αποδοχή της πρότασης παράδοσης, το Σύνταγμα Ιππικού της Στρατιάς Ηπείρου εισήλθε στα Ιωάννινα.
Πρόσθετες πληροφορίες
Κατά τη διάρκεια των συγκρούσεων πέθανε ο Ολυμπιονίκης Κωνσταντίνος Τσικλητήρας (10 Φεβρουαρίου 1913,Αθήνα). Παρόλο που είχε την δυνατότητα να πάρει αναβολή λόγω των αθλητικών του διακρίσεων, αρνήθηκε και κατατάχτηκε εθελοντικά στο στράτευμα.
Πηγές
Μπιζανιου Μπιζανιου Μπιζανιου Κατηγορία:Ιστορία των Ιωαννίνων Κατηγορία:1913
Φώτης Κόντογλου
Λογοτεχνικό έργο
Στην Κατοχή με το Φημισμένοι άντρες και λησμονημένοι προστρέχει σε πρόσωπα φανταστικά ή υπαρκτά με έντονη τη νοσταλγική του διάθεση. Ένα από τα κεντρικά θέματα της πεζογραφίας του, αν όχι το κεντρικότερο, είναι ο Ελληνισμός πριν απολέσει την επαφή του με τον Τούρκο, ή στο τέλος της Τουρκοκρατίας.
Εργογραφία
Το θησαυρισμένο συγγραφικό έργο του Κόντογλου εκτείνεται σε 11 τόμους ενώ οι πληροφορίες μιλάνε για μεγάλο αθησαύριστο έργο διάσπαρτο σε διάφορα έντυπα ή φυλαγμένο σε αρχεία. Επίσης πολύ σημαντικό είναι και το αρχείο της αλληλογραφίας του. Η κατάσταση δυσχεραίνεται και από το γεγονός ότι ο ίδιος ο Κόντογλου δεν κρατούσε βιβλιογραφικό αρχείο των δημοσιεύσεών του.
Πίνακας μεταλλίων Χειμερινών Ολυμπιακών Αγώνων 1980
Συνολικά, 1.072 αθλητές από 37 χώρες έλαβαν μέρος σε 38 αγωνίσματα των 6 αθλημάτων που πραγματοποιήθηκαν στο Λέικ Πλάσιντ των Ηνωμένων Πολιτειών, το διάστημα 13-24 Φεβρουαρίου 1980. Από τις 37 συμμετέχουσες χώρες, οι 19 κέρδισαν μετάλλιο στους Αγώνες, ενώ 11 από αυτές πανηγύρισαν την κατάκτηση έστω ενός χρυσού.
Θεόδωρος Α΄ Παλαιολόγος
Βιογραφία
Η εξάπλωση των Τούρκων στη Βαλκανική περιόριζε το πεδίο δράσης του δεσπότη. Ο Θεόδωρος Α΄ ήθελε να ασφαλίσει την Πελοπόννησο οχυρώνοντας τον Ισθμό, γι' αυτό προσπάθησε να αποδώσει την Κόρινθο στη Βενετία με αντάλαγμα συμμετοχή της Γαληνοτάτης στα έξοδα του τείχους του Ισθμού. Οι διαπραγματεύσεις με τη Βενετία απέτυχαν και οι Τούρκοι το 1397 πραγματοποίησαν μια από τις φοβερότερες επιδρομές στην Πελοπόννησο καταστρέφοντας ολοσχερώς το Άργος που ανήκε στη Βενετία. Ο δεσπότης απελπισμένος από τα αδιέξοδα της πολιτικής του και αποθαρρυμένος από την προέλαση των Τούρκων πούλησε το 1397 την Κόρινθο στους Ιωαννίτες Ιππότες της Ρόδου. Το 1400 τους παραχώρησε σχεδόν ολόκληρο το δεσποτάτο με την πρωτεύουσα του Μυστρά και άλλες σημαντικές πόλεις. Ο ίδιος αποσύρθηκε στη Μονεμβασία, αλλά οι αντιδράσεις του λαού του Μυστρά εναντίον των Ιωαννιτών ήταν σφοδρότατες. Ο δεσπότης αναγκάστηκε να επιστρέψει στο Μυστρά για να κατευνάσει τα οξυμένα πνεύματα, ενώ οι κάτοικοι δήλωσαν πως δεν θα τον δέχονταν πίσω αν δεν ακύρωνε τη συμφωνία με τους Ιππότες.
Το 1404 οι Ιππότες, αντιμετωπίζοντας δυσκολίες με τον τοπικό πληθυσμό, πούλησαν πίσω το δεσποτάτο στο Θεόδωρο Α΄. Στα τελευταία χρόνια της ηγεμονίας του ο Θεόδωρος Α΄ διεξήγαγε πολέμους εναντίον των Φράγκων της Πελοποννήσου και ειδικότερα εναντίον του πρίγκιπα της Αχαΐας Κεντυρίωνα Β΄ Ζακκαρία χωρίς όμως να σημειώσει μεγάλες επιτυχίες. Ο πληθυσμός όμως του δεσποτάτου μειώθηκε δραματικά. Για να ενισχύσει την άμυνα αλλά και την αγροτική παραγωγή ο Θεόδωρος επέτρεψε το 1405 σε 10.000 Αλβανούς (αρβανίτες όπως λέγονταν τότε) να εγκατασταθούν στην περιοχή του Ισθμού, σε γαίες που είχαν μείνει ακαλλιέργητες, εγκαινιάζοντας την πολύχρονη παρουσία Αλβανών στην Πελοπόννησο.
Γιώργος Δέδες (παράγοντας)
Ο Δέδες συνέδεσε το όνομά του με την υπογραφή της πρώτης τηλεοπτικής σύμβασης και την υλοποίηση του αιτήματος των Ποδοσφαιρικών Ανωνύμων Εταιριών για ποσοστό από το ΠΡΟ-ΠΟ. Αναφερόταν ως ο «παππούς του ελληνικού ποδοσφαίρου» από τους υποστηρικτές του, αλλά και ως ο «μεγάλος δάσκαλος του παρασκηνίου» και «ο γιατρός της Χούντας» από τους αντιπάλους του, καθώς διορίστηκε πραξικοπηματικά πρόεδρος της ΕΠΟ το 1968 με απόφαση του Στυλιανού Παττακού και του Κωνσταντίνου Ασλανίδη, (του διαβόητου αντισυνταγματάρχη που οι χουντικοί είχαν τοποθετήσει γενικό γραμματέα Αθλητισμού. Ήταν φιλικά προσκείμενος στον Παναθηναϊκό.
Δρόμος του τσαγιού και των αλόγων
Γιουνάν – Θιβέτ
200px|right|thumb|Η περιοχή του Φαραγγιού του Πηδήματος της Τίγρης Από το νότιο τμήμα της διαδρομής αυτής ξεκινούσαν επίσης και οι δρόμοι που μετέφεραν τσάι στις άλλες γειτονικές χώρες. Αυτές μπορούν να χωριστούν σε τρία επιμέρους κομμάτια: α) την διαδρομή από το Γιουνάν προς την Ινδία και την Βιρμανία (σύνδεση με αυτή την διαδρομή υπήρχε και από την επαρχία Σετσουάν, μέσω της πόλης Κουνμίν), β) τη διαδρομή από Γιουνάν προς Βιετνάμ και γ) την διαδρομή προς Λάος, Ταϊλάνδη και Καμπότζη. Κεντρική πόλη όλων σχεδόν των μικρότερων διαδρομών ήταν η πόλη Πουέρ στην Σισουανγκμπάνα. Σημαντική πόλη στην ίδια περιοχή ήταν επίσης το Σιμάο, όπου περνούσαν τα καραβάνια προς τον Νότο.
Βορειότερα σημαντικός σταθμός ήταν η πόλη Νταλί, η οποία την περίοδο πριν την έλευση της Δυναστείας Γιουάν ήταν πρωτεύουσα του ομώνυμου βασιλείου. Η πόλη συνδεόταν με δρόμο με το Κουνμίν (και μέσω αυτού με την επαρχία Σετσουάν και την υπόλοιπη Κίνα) και δυτικά προς το Τενγκτσόνγκ (που συνέχιζε για τον δρόμο προς την Βιρμανία και την Ινδία).
Ιστορία του Δρόμου του Τσαγιού και των Αλόγων
Η Ιστορία του Δρόμου του Τσαγιού και των Αλόγων έχει τις ρίζες της στην εποχή της Δυναστείας των Τανγκ, όταν ξεκίνησαν και οι πρώτες συναλλαγές τσαγιού με το Θιβέτ. Οι πρώτες οργανωμένες προσπάθειες για την δημιουργία και την ανάπτυξη ενός σταθερού εμπορικού δικτύου έγιναν, όμως, επί της Δυναστείας των Σονγκ. Την ίδια περίοδο εμφανίστηκε και η αυξημένη ζήτηση της Κίνας για άλογα του Θιβέτ, καθώς είχε να αντιμετωπίσει τις επεκτατικές βλέψεις των Μογγόλων. Ο Δρόμος συνέχισε την ανάπτυξή του, με την μορφή των καραβανιών, μέχρι και την εποχή που στη Κίνα εγκαταστάθηκε η Δημοκρατία. Τη μεγαλύτερη ανάπτυξή του γνώρισε κατά την περίοδο της Δυναστείας των Μινγκ. Η σημασία του δρόμου στο εμπόριο ανάμεσα σε όλες αυτές της περιοχές φαίνεται και από τα προσωνύμιά του, ως «Ο δρόμος του μεταξιού της νοτιοδυτικής Κίνας» ή «νοτιοδυτικός δρόμος του μεταξιού».
Ιστορία της ιατρικής
Αίγυπτος
thumb|240px|Ο [[Πάπυρος Έντγουιν Σμιθ (17ος αι. π.Χ.) περιέχει αυτή την πρώτη γραπτή αναφορά στον εγκέφαλο.]] Στην Αρχαία Αίγυπτο αναπτύχθηκε μία μεγάλη, πολυσχιδής και αποδοτική ιατρική παράδοση. Ο Ηρόδοτος περιγράφει τους Αιγύπτιους ως «τους υγιέστερους των ανθρώπων, μετά τους Λίβυους», εξαιτίας του ξηρού κλίματος και του αξιοσημείωτου συστήματος δημόσιας υγείας που είχαν αναπτύξει. Σύμφωνα με αυτόν, «η εξάσκηση της ιατρικής είναι τόσο εξειδικευμένη σε αυτούς, ώστε κάθε γιατρός είναι θεραπευτής μιας μόνης νόσου.» Παρά το ότι σε μεγάλο βαθμό η αιγυπτιακή ιατρική ασχολείτο με το υπερφυσικό, τελικώς έδινε πρακτικά αποτελέσματα στα πεδία της διαγνώσεως και της δημόσιας υγείας.
Ο αρχαιότερος ιατρός που είναι γνωστός με το όνομά του είναι ο Εζύ-Ρα, «Μέγας των οδοντιάτρων και ιατρών» για τον Φαραώ Ντζοζέρ της 3ης Δυναστείας, περί το 2600 π.Χ.. Αλλά και η αρχαιότερη γυναίκα ιατρός που είναι γνωστή με το όνομά της, η Πεσεσέτ, άσκησε την ιατρική στην αρχαία Αίγυπτο, κατά την 4η Δυναστεία. Είχε ρόλο επιθεωρήτριας και επιπλέον εκπαίδευε μαίες στην ιατρική σχολή της Σαΐδα.
Ινδία
Η κανονική διάρκεια της μαθητείας της ιατρικής φαίνεται ότι ήταν επτά χρόνια, αλλά αναμενόταν από τον ιατρό να συνεχίσει να μαθαίνει σε όλη τη ζωή του.
Κίνα
Το «ιδρυτικό» κείμενο της κινεζικής ιατρικής είναι το Χουανγκ-τζι Νεϊτσίνγκ (= «Ο Εσωτερικός Κανόνας του Κίτρινου Αυτοκράτορα») ή Νεϊτσίνγκ Σουγουέν, γραμμένο από τον 5ο μέχρι τον 3ο αιώνα π.Χ. . Τον ύστερο 2ο αιώνα μ.Χ. ο Τζανγκ Τζονγκ-τσινγκ έγραψε την «Πραγματεία περί της βλάβης από το κρύο», που περιέχει την αρχαιότερη γνωστή αναφορά στο προηγούμενο έργο. Ο θιασώτης του βελονισμού Χουάνγκ-φου Μι (215-282 μ.Χ.) επίσης αναφέρεται σε αυτό. Κατά τη Δυναστεία Τανγκ το Νεϊτσίνγκ Σουγουέν επεκτάθηκε και αναθεωρήθηκε. Σήμερα αποτελεί την καλύτερη σωζόμενη παράθεση των βάσεων της παραδοσιακής κινεζικής ιατρικής, η οποία ασκείται στη χώρα επί χιλιάδες χρόνια.
Πάδοβα και Μπολόνια
Το Πανεπιστήμιο της Πάδοβας ιδρύθηκε περί το 1220 και άρχισε να διδάσκει την ιατρική το 1222. Διεδραμάτισε ηγετικό ρόλο στην ταυτοποίηση και την αντιμετώπιση των ασθενειών, με ειδικότητα στις αυτοψίες και τις εσωτερικές λειτουργίες του σώματος. Από το 1595 και μετά, το περίφημο ανατομικό αμφιθέατρό του προσέλκυε επιστήμονες αλλά και καλλιτέχνες που μελετούσαν το ανθρώπινο σώμα κατά τη διάρκεια δημόσιων ανατομών. Η εντατική μελέτη του Γαληνού οδήγησε στη διατύπωση των επικρίσεων εναντίον του με τον ίδιο τον δικό του τρόπο, όπως στο πρώτο βιβλίο του έργου του Βεσάλιου De humani corporis fabrica («Περί της κατασκευής του ανθρωπίνου σώματος»). Ο Βεσάλιος κατείχε την έδρα της Χειρουργικής και Ανατομίας (explicator chirurgiae), και το 1543 εξέδωσε τις ανατομικές ανακαλύψεις του στο παραπάνω επτάτομο έργο, όπου απεικόνισε το ανθρώπινο σώμα ως ένα σύστημα από αλληλοεξαρτώμενες ομάδες οργάνων. Το έργο αυτό πυροδότησε μεγάλο ενδιαφέρον για την ανατομία και τη δημιουργία ανατομικών αμφιθεάτρων σε πολλές άλλες ευρωπαϊκές πόλεις.
Η ιατρική στην Ισπανική Αυτοκρατορία
thumb|left|Εικονογράφηση κρούσματος [[ευλογιάς στην ιστορία της κατακτήσεως του Μεξικού που έγραψε ο Μπερναρδίνο δε Σααγούν, Φλωρεντινός Κώδικας, Βιβλίο XII]] Στην Ισπανική Αυτοκρατορία η συμπρωτεύουσα Πόλη του Μεξικού απετέλεσε κέντρο ιατρικής παιδείας και ιδρύθηκαν νοσοκομεία. Οι επιδημίες είχαν αποδεκατίσει τους ιθαγενείς πληθυσμούς από τον 16ο αιώνα, όταν ένας μαύρος βοηθητικός στις ένοπλες δυνάμεις του κατακτητή Ερνάν Κορτές, που έπασχε από ευλογιά, προκάλεσε εξάπλωση στους ντόπιους, που δεν είχαν ανοσία. Ο ίδιος ο Αυτοκράτορας των Αζτέκων, ο Κουιτλάουακ, πέθανε από ευλογιά. Η ασθένεια υπήρξε και αλλού σημαντικός παράγοντας στην ισπανική κατάκτηση.
Από την ελίτ μέχρι και τα φτωχότερα στρώματα, όλοι προσεύχονταν για τη θεϊκή παρέμβαση σε προσωπικές όσο και σε γενικευμένες κρίσεις της υγείας, όπως ήταν η επιδημία του 1737. Στα τέλη του 18ου αιώνα το ισπανικό στέμμα άρχισε να εφαρμόζει πολιτικές για τον συστηματικότερο και επιστημονικότερο έλεγχο των ασθενειών.
Η ανακάλυψη του αιτίου των μολυσματικών νόσων
Τη δεκαετία του 1830 στην Ιταλία ο Αγκοστίνο Μπάσσι απέδωσε τη νόσο των μεταξοσκωλήκων muscardine σε μικροοργανισμούς. Στο μεταξύ, στη Γερμανία, ο Τέοντορ Σβαν υπεστήριξε μετά από έρευνες ότι η αλκοολική ζύμωση οφείλεται επίσης σε μικροοργανισμούς. Ωστόσο, κορυφαίοι χημικοί, όπως ο Γιούστους φον Λήμπιχ, που αναζητούσαν καθαρά φυσικοχημικές ερμηνείες για όλα, απέρριψαν τη θεωρία του, ισχυριζόμενοι ότι ο Σβαν επέστρεφε στον βιταλισμό.
Ο Γερμανός ιατρός Ρόμπερτ Κοχ, αφού διάβασε την αναφορά του Φέρντιναντ Κον για ένα στάδιο σπορίου ορισμένων ειδών βακτηριδίων, ιχνηλάτησε τον κύκλο ζωής των βακτηριδίων του άνθρακα, ταυτοποίησε τα σπόριά τους, μόλυνε με αυτά πειραματόζωα και βρήκε ότι εμφάνισαν τη νόσο. Αυτό άνοιξε νέους δρόμους για την πειραματική παθολογία και τη θεωρία ότι τα μεταδοτικά νοσήματα προκαλούνται από μικρόβια. Η ομάδα του Παστέρ προσέθεσε έρευνες στη φύση, επιβεβαιώνοντας τον ρόλο των σπορίων στο φυσικό περιβάλλον, ενώ ο Κοχ δημοσίευσε μία πραγματεία-ορόσημο το 1878 περί της βακτηριακής παθολογίας των τραυμάτων. Το 1881 ο Κοχ ανέφερε την ανακάλυψη του μυκοβακτηρίου της φυματιώσεως, στερεώνοντας έτσι τη θεωρία της μικροβιακής προελεύσεως των μεταδοτικών νόσων και τη φήμη του.